Afrikabøffel

.
| kart=Syncerus range map.png
| karttekst=Kartet viser artens utbredelse, men er misvisende med hensyn til underartene.
}}
Afrikabøffel (Syncerus caffer) er et stort klovdyr i kvegfamilien (Bovidae). Arten inngår i slekten Syncerus, men det er uklart om slekten består av kun én arter eller flere.

 Taksonomi 
Det er et åpent spørsmål om flere av underartene kan være selvstendige arter. Mange flere enn de aksepterte underartene er dessuten beskrevet, men disse er inkludert i de som aksepteres.

 Biologi 
Kafferbøffel (S. c. caffer) er den best kjente og fysisk største av underartene. Den har en kroppslengde på cirka 240–340 cm og en hale som måler cirka 75–110 cm. Skulderhøyden er cirka 135–170 cm. Oksene veier opptil 680 kg, mens kuene veier omkring 480 kg. Begge kjønn bærer horn, som avhengig av kjønnet måler cirka 50–150 cm

Den minste underarten er skogbøffel (S. c nanus). Den har en kroppslengde på cirka 220 cm og en hale som måler cirka 70 cm. Skulderhøyden er cirka 100–120 cm. Oksene veier cirka 270–320 kg, mens kuene typisk veier omkring 265 kg. Begge kjønn bærer horn, som avhengig av kjønnet måler cirka 50–150 cm

Afrikabøffelen er den eneste nålevende representanten for stammen Bovini i Afrotropis. Den har gruppens kjennetegn som kraftig kropp og et lavt og bredt kranium der begge kjønn har horn. Ansikts- og fotkjertler mangler. Karakteristisk for arten er det kraftige hornskjoldet som oksene har over skallen. 

Arten finnes i en rekke habitater som busksteppe, akasieskog, miombo, grasmark i fjellstrøk, kystsavanne og tropisk regnskog. Ørken og halvørken, som Namibørkenen og Sahel, er de eneste områder i Afrika sør for Sahara der afrikabøffelen ikke kan leve. Det er stor variasjon i kroppsbygningen, og en regner vanligvis med at det er tre eller fire underarter. 

Skogbøffel (S. c. nanus) er utbredt i regnskogene i Vest-Afrika og Kongo, mens kafferbøffel (S. c. caffer) finnes på savanne og annet åpent landskap i det østlige og sørlige Afrika. I det sudanesiske savannebeltet finnes mellomformen S. c. brachyceros, som også inkluderer en lang rekke andre beskrivelser, deriblant formen aequinoctialis, som noen mener er en egen underart. I tillegg finnes fjellbøffel (S. c. mathewsi) i de tropiske fjellskogene, i cirka {{formatnum:3000–3500 moh.}}, mellom det Sørvest-Uganda, Vest-Rwanda, og Vest-Kongo.

Arten er livskraftig, men utbredelsen og antallene er sterkt reduserte på grunn av befolkningsvekst som legger beslag på arealene, krypskyting og kvegpest. Store deler av bestanden finnes i vernete områder.

 Inndeling 
Inndelingen følger i hovedsak Bovids of the World, men underartene er her ikke reist til selvstendige arter.

 Bovidae, kvegfamilien
 Antilopinae, (antiloper, gaseller og deres nærmeste slektninger)
 Bovinae, oksedyr
 Bovini
 Pseudorygina
 Bubalina, bøfler
 Bubalus, asiatiske bøfler
 Syncerus, afrikanske bøfler
 S. caffer, afrikabøffel
 S. c. caffer, kafferbøffel
 S. c. mathewsi, fjellbøffel, inkluderer cottoni
 S. c. brachyceros, sudanbøffel, inkluderer aequinoctialis (nilbøffel), azrakensis, centralis, neumanil, pianiceros, og solvayi
 S. c. nanus, skogbøffel (rødbøffel)
 Bovina, villkveg og bison

 Referanser 
José R. Castelló. Bovids of the World: Antelopes, Gazelles, Cattle, Goats, Sheep, and Relatives. Princeton University Press, 12. apr. 2016 - s. 610–617. ISBN 9781400880652

IUCN SSC Antelope Specialist Group. 2019. Syncerus caffer. The IUCN Red List of Threatened Species 2019: e.T21251A50195031. https://dx.doi.org/10.2305/IUCN.UK.2019-1.RLTS.T21251A50195031.en. Accessed on 19 January 2025.

 Litteratur 




 Eksterne lenker 


Kategori:Kvegdyr
Kategori:Dyr formelt beskrevet av Anders Sparrman
Kategori:Pattedyr formelt beskrevet i 1779